### NN 20/2024 (21.2.2024.), II. Dodatak Kolektivnom ugovoru za Lika ceste d.o.o.

KOLEKTIVNI UGOVORI

326

Na temelju Zakona o radu (»Narodne novine« 93/14, 127/17 i 98/19) i Zakona o reprezentativnosti udruga poslodavaca i sindikata (»Narodne novine« 93/14 i 26/15),

NEZAVISNI CESTARSKI SINDIKAT, Širolina 4, 10000 Zagreb, zastupan po zamjeniku predsjednika Anđelku Kasuniću,

i

SINDIKAT PROMETA I VEZA HRVATSKE, Škendera Fabkovića 1/I, 10000 Zagreb, zastupan po predsjedniku Stjepanu Lisičaku (u daljnjem tekstu: Sindikat), s jedne strane,

i

LIKA CESTE d.o.o., Smiljanska ulica 41, 53000 Gospić, zastupane po direktoru Josi Vrkljanu

(u daljnjem tekstu: Poslodavac), s druge strane,

sklopili su 29. prosinca 2023. godine u Gospiću

II. DODATAK KOLEKTIVNOM UGOVORU

Na temelju čl. 156. kolektivnog ugovora sklopljenog 17. kolovoza 2022. godine Uprava društva Lika ceste i Nezavisni cestarski sindikat i Sindikat prometa i veza Hrvatske sklopili su ovaj II. dodatak Kolektivnom ugovoru.

Članak 1.

Dogovorom Sindikata i Poslodavca izvršit će se povećanje osnovice plaće svakom radniku u iznosu od 5 %, počevši od siječnja 2024. godine, kao bazni mjesec povećanja utvrđuje se prosinac 2023. godine.

Odredba se primjenjuje za vrijeme trajanja Kolektivnog ugovora.

Članak 2.

Svakom radniku može se na temelju odluke uprave Poslodavca isplatiti maksimalno neoporezivi godišnji iznos za troškove prehrane radnika na način da se ukupan godišnji iznos za troškove prehrane radnika dijeli s brojem radnih dana u tekućoj godini, a iznos koji se dobije takvim dijeljenjem množi se s brojem dana koje je radnik proveo na poslu, a koje ne uključuje dane provedene na godišnjem odmoru, dane provedene na bolovanju i plaćenom dopustu.

Članak 3.

Mijenja se čl. 105. st. 1. Kolektivnog ugovora i čl. 3 I. dodatka Kolektivnog ugovora sklopljenog 26. 4. 2023. na način:

Poslodavac će radniku za njegov rad isplatiti plaću koja se sastoji od:

– osnovne plaće utvrđene tarifom poslova, izražene u koeficijentima u omjeru 1,00 : 5,00, a za svakog radnika na način da se iznos osnovice (vrijednost koeficijenta) utvrđene odlukom Poslodavca pomnoži s koeficijentom radnog mjesta. Vrijednost osnovice se utvrđuje u iznosu od minimalno 370,15 €.

Dodaje se al. 2. čl. 105. Kolektivnog ugovora

– dodatak na plaću u iznosu od 66,36 €.

– stimulativnog dijela plaće, kada je on predviđen posebnom odlukom Uprave poslodavca, sukladno čl. 107.

– dodatka na plaću po osnovi radnog staža sukladno čl. 113.

(2) Prema ovom Ugovoru, plaćom se smatra bruto plaća radnika.

Članak 4.

Mijenja se članak 106. st. 1. na način:

Najniža osnovna plaća za najjednostavnije poslove vrijednosti koeficijenta 1 ne može biti manja od 840,00 eura bruto, a izračunava se tako da se pomnoži osnovica od najmanje 370,15 eura (najniža vrijednost koeficijenta) s najnižim koeficijentom za najjednostavnije poslove (koef. 1), te pribroji dodatak od 66,36 eura. Za koeficijente koji su ispod minimalne plaće dodat će se dodatak do visine minimalne plaće.

Članak 5.

Mjenja se čl. 123. st. 1. Kolektivnog ugovora i to na način:

(1) Za vrijeme rada i boravka, uključujući i spavanje izvan uobičajnog mjesta rada radnika i mjesta njegovog prebivališta odnosno boravišta duljeg od 12 sati, pri čemu je mjesto rada udaljeno od svakog tog mjesta najmanje 30 km, radnik ima pravo na terenski dodatak u visini od 30,00 eura/dan.

Članak 6.

Mijenja se čl. 129. Kolektivnog ugovora i članak 6 I. dodatka Kolektivnog ugovora, i to na način:

Sukladno čl. 102. ovog Ugovora, na temelju odluke uprave Poslodavca, radnicima se može isplatiti otpremnina kod odlaska u mirovinu u visini do maksimalno neoporezivog dijela otpremnine predviđenog važećim Pravilnikom o porezu na dohodak koji od 2. siječnja 2024. godine iznosi 1.400,00 eura + minimalno 1.100,00 eura oporezivo.

Članak 7.

Ovaj II. Dodatak Kolektivnom ugovoru primjenjuje se od 29. prosinca 2023. godine, osim članka 5. i 6. koji se primjenjuje od 2. siječnja 2024. godine i traje za vrijeme važenja Kolektivnog ugovora.

|  |  |
| --- | --- |
| ZA POSLODAVCA  Za Lika ceste d.o.o.  Direktor  Joso Vrkljan, v. r. | ZA SINDIKATE  Nezavisni cestarski sindikat  Predsjednik  Anđelko Kasunić, v. r.  NCS, Podružnica Lika ceste  Predsjednik  Ivica Uzelac, v. r.  Sindikat prometa i veza Hrvatske  Predsjednik  Stjepan Lisičak, v. r. |